5

=** Thomas Hobbes **= Thomas Hobbes ble født i England i 1588. Han var svært opptatt av den politiske filosofien om å forene individets frihet med statens rett til å tvinge individer til å følge lover og regler. Hans mest kjente verk er boken //Leviathan// fra 1651. Boken er en av de mest berømte og innflytelsesrike verker som har blitt skrevet innen politisk filosofi.

På 1600-tallet hadde man forlatt tanken om samfunnet som en organisme, der alle individer hadde som funksjon å tjene helheten. Det nye synet som oppstod på 1600-tallet var rettet mot menneskets rett til selvstendighet og frihet. Individualisme og individuelle rettigheter, samt frihet ble altså viktig. Ut i fra dette synet oppstod det også en problemstilling; //Hvis individet er fritt og har naturlige rettigheter til sin frihet, hvordan kan da staten ha rett til å sette mennesker i fengsel eller sende dem i krig?// ** Kontraktteori ** Thomas Hobbes forsøkte å svare på denne problemstillingen gjennom boken //Leviathan.// I boken tar Hobbes utgangspunkt i //naturtilstanden.// I naturtilstanden gjelder ingen regler, det er en kamp for tilværelse. Hobbes mente at i denne tilstanden ville livet være fylt med frykt, brutalitet og grusomhet. Derimot hvis menneskene kunne gi fra seg noe av sin frihet i bytte mot trygghet, ville man kunne slippe å leve i naturtilstanden. Denne byttehandelen kalte Hobbes for //Den sosiale kontrakten/Samfunnskontrakten.// Gjennom denne kontrakten går menneskene frivillig med på å gi “herskeren” deres makt til å innføre lover, samt mulighet til å straffe de som bryter dem. Hobbes mente også at alle fornuftige mennesker ville gitt sitt samtykke til å gi fra seg noe av sin frihet til fordel for egen trygghet og velferd. Det blir derfor ikke inngått en personlig kontrakt med hvert enkelt menneske.

Thomas Hobbes døde i 1679.

**// “Mennesket har ingen glede, bare sorg, av å leve sammen med andre mennesker hvis det ikke er en makt som er i stand til å styre alle.” //** - Thomas Hobbes

= Simone De Beauvoir = Simone De Beauvoir ble født i Frankrike i 1908. Hun vokste opp i en religiøs, konservativ familie. Simone var selv troende frem til 14-årsalderen, fra da av erklærte hun seg for å være ateist. Hun var veldig skoleflink, og utmerket seg spesielt i filosofi, som hun senere bestemte seg for å studere på universitetet. Det var i studietiden Simone møtte Jean-Paul Sartre, en veldig kjent filosof som hun fikk et livslangt forhold til. De Beauvoir begynte å utgi sine verk etter andre Verdenskrig. Hun ble veldig politisk bevisst som en følge av krigen. Hun engasjerte seg ofte i politiske saker både i hjemlandet Frankrike og utlandet. Da Simone De Beauvoir døde i 1986 var hun en av Frankrikes mest berømte personligheter.


 * ”Det er opp til oss selv å finne en mening med livet” **

I 1945 Skriver Simone De Beauvoir et essay, ”Pyrrhus og Cineas”, hvor hun tar opp hvordan vi skal skape en mening med livet, og hvordan vi skal forholde oss til andre mennesker. Simone mener at alle mennesker er født frie og at det ikke finnes en forutbestemt mening med livet. Det er opp til oss selv å skape en mening med livet. I følge De Beauvoir så er det hovedsakelig to måter en kan velge å reagere på denne påstanden. Den ene måten er å isolere seg fra andre mennesker og aktiviteter, eller man kan tørre å prøve. Ved å ikke engasjere seg over en lengre periode så blir man fremmed ovenfor andre, mener De Beauvoir. Man slutter å oppføre seg menneskelig. Simone sier at det er gjennom våre handlinger og engasjementer at vi knytter oss til andre mennesker og Verden. Det er opp til oss selv å skape en mening med livet ved å engasjere oss i prosjekter som betyr noe for oss.


 * ”Det annet kjønn” **

Fire år senere, i 1949, så utgir De Beauvoir verket som hun huskes mest for i dag. Nemlig ”Det annet kjønn”. Boken regnes for å være en av de viktigste, om ikke den viktigste, innenfor feminismen. I ”det annet kjønn” så sammenligner bl.a. De Beauvoir kvinnen med en vasall som er underlagt en lensherre (mannen). En vasall gir avkall på sin frihet i bytte mot at en lensherre beskytter en mot ytre farer og gir økonomisk trygghet. De Beauvoir mener at misforholdet mellom menn og kvinner ikke er naturbestemt, men at det heller er kulturelle forhold som ligger til grunn.

[] [] [] [] Religionsboka: Eksistens, Gyldendal undervisning (side 235-236)

Etter å ha vurdert denne nettsiden: [] har vi kommet fram til at den //oppfyller Tones kritiske øyne//. Kilden er troverdig ettersom det står at den er kvalitetssikret. Kilden er også nøytral og det er ikke noen slurve feil. Det Store Norske Leksikon er en svært sikker kilde.